న్యూఢిల్లీ : కాంగ్రెస్ ఉపాధ్యక్షుడు రాహుల్ గాంధీ ప్రధాన మంత్రి నరేంద్ర మోదీపై తీవ్రంగా విరుచుకుపడ్డారు. మోదీ అమెరికా పర్యటనలో ఆయన బలహీనత తేటతెల్లమైందన్నారు. మన దేశానికి బలహీన ప్రధాని ఉన్నారని స్పష్టం చేశారు. కశ్మీరును ‘‘భారతదేశ పరిపాలిత కశ్మీరు’’ అని అమెరికా ప్రస్తావించిందని, దానిని మోదీ అంగీకరించారని, అదేవిధంగా వివాదాస్పద హెచ్1బి వీసా సమస్యను లేవనెత్తలేకపోయారని దుయ్యబట్టారు. రాహుల్ గాంధీ ట్వీట్లో ‘‘భారతదేశానికి బలహీన ప్రధాని ఉన్నారు’’ అని పేర్కొన్నారు. గత నెల 26న అమెరికా స్టేట్ డిపార్ట్మెంట్ చేసిన ప్రకటనను రాహుల్ గాంధీ ప్రస్తావించారు. దీనిలో హిజ్బుల్ ముజాహిదీన్ చీఫ్ సయ్యద్ సలాహుద్దీన్ను అంతర్జాతీయ ఉగ్రవాదిగా అమెరికా ప్రకటించింది. ఈ ప్రకటనలో జమ్మూ-కశ్మీరును ‘భారతదేశ పరిపాలిత జమ్మూ-కశ్మీరు’’ అని పేర్కొంది.
newdhilly : congress upaadhyakshudu rahul gaandhi pradhaana mantri narendra modeepai teevramgaa viruchukupaddaaru. modii america paryatanalo aayana balaheenata tetatellamaindannaru. mana deshaniki balaheena pradhaani unnaarani spashtam chesaru. kashmeerunu ‘‘bharatadesa paripaalita kashmeeru’’ ani america prastaavinchindani, daanini modii angeekarinchaarani, adevidhamgaa vivaadaaspada hehch1bi veesa samasyanu levanettalekapoyarani duyyabattaaru. rahul gaandhi tweetlo ‘‘bhaaratadesaaniki balaheena pradhaani unnaaru’’ ani perkonnaru. gatha nela 26na america state department chesina prakatananu rahul gaandhi prastaavinchaaru. deenilo hizbul mujahidin cheef sayyad salaahuddiinnu antarjaatiiya ugravaadigaa america prakatinchindi. ee prakatanalo jammoo-kashmeerunu ‘bharatadesa paripaalita jammoo-kashmeeru’’ ani perkondi.